Épületfeltüntetési vázrajz: Térképről hiányzó épület esetében és akkor, ha az épület egy része már szerepel a térképen, de bővítettünk vagy elbontottunk belőle. Az épület ekkor pontosan ugyanolyan arányban a telek tulajdonosaié lesz. Épületbontási vázrajz: Ha egy épület teljes egészében megszűnik. Ha a térképén lévő minden épület megszűnik, a helyzet térképészetileg egyértelmű, mindent törölni kell. Ebben az esetben nem kell földmérőt megbízni és vázrajzot készíttetni. A törlést a földhivatalnál kell kérelmezni, amihez azonban építéshatósági igazolás a bontásról ugyanúgy szükséges. Egyéb Önálló Ingatlan (EÖI) feltüntetési vázrajz: Ha az épület építtetője és leendő tulajdonosai nem hajszálpontosan úgy és azok lesznek, mint a telek tulajdonosai, az épület saját tulajdoni lapot kap! Például, ha a telek a szülőké, de arra a fiúk építkezik a feleségével. Ha a férjnek van egy vállalkozása, amihez saját magántelkükön épít irodát. Ugyanígy EÖI-t kell létrehozni, ha egy cégcsoport egyik cége egy másik telkére épít. Társasház: Egyértelmű, ha egy épületben lakások vannak társasházról van szó. De ugyanúgy társasházként lehet csak nyilvántartani, ha két épület mintha külön lenne összeér, de közös a tető, közös a főfal, tehát a kettő külön nem bontható. Társasház felvezetésekor is előbb említett EÖI jön létre, azzal a különbséggel, hogy azon belül a lakások még külön albetétet kapnak és hogy társasházhoz még alaprajzot is kell földmérővel készíttetni.